जयपुर/झालावाड़। मनोहर थाना इलाके के बेलास गांव में एक 4 वर्षीय मासूम के साथ दुष्कर्म का मामला सामने आया है। अरोपी महज 12 साल का है। घटना के बाद से वह फरार है। पुलिस तलाश कर रही है। पड़िता पक्ष का अरोप है कि आरोपी के घरवालों ने उसे फरार करने में उसकी मदद की है। मामला शुक्रवार की शाम का है।
मनोहर थाने आदिवासी इलाके में पड़ता है। यहां शाम को स्कूल से लौटी बालिका अपने घर के पास चौक में खेल रही थी। तभी पड़ोस के रहने वाले आरोपी उसे खिलौना देने की बात कहकर बहला-फुसलाकर अपने घर एक खाली कमरे में ले गया। उस वक्त उसके घर में कोई नहीं था। उसने कमरे को अंदर से बंद करके बालिका के साथ दुष्कर्म किया।
बालिका के चीखने चिल्लाने पर आस-पास के लोग अपने घरों से बाहर आए। उन्होंने घर से आरोपी को भागते हुए देखा। जब वे कमरे में गए तो बालिका वहां बैठी रो रही थी। उसके घरवाले आए और वे बालिका को घर ले गए। वहां जाकर उसने सारी बात बताई।
पैसे देकर सुलहर करने की कोशिश की :
इधर, आरोपी के घरवालों ने पीड़िता पक्ष को 40 हजार देकर सुलह करने की बात कही। पीड़िता पक्ष के लोग तैयार हो गए। इस पर आरोपी पक्ष ने अपने समाज के लोगों को बुलाकर सुलह कर बात तो बता दी लेकिन पीड़िता पक्ष को पैसे नहीं दिए। पीड़िता पक्ष के लोग अपने समाज के लोगों से मिले। उसके समाज के लोगों ने आरोपी के खिलाफ मामला दर्ज कराने की बात कही। इस पर शनिवार को पीड़िता पक्ष के लोगों ने मनोहर थाने में जाकर आरोपी के खिलाफ रेप का मामला दर्ज कराया।
अरोपी हुआ फरार :
इधर, पुलिस जब आरोपी को पकड़ने उसके घर गई तो घरवालों की मिलीभगत से वह फरार हो गया। पुलिस ने पीड़िता का मेडिकल कराकर मामले की जांच शुरू कर दी है। आरोपी रविवार की सुबह तक पुलिस की गिरफ्त में नहीं आ सका है।
hin_Deva hin_Deva hin_Deva hin_Deva hin_Deva bho_Deva hin_Deva